ผมอายุ24 ใน1วันต้องกินนมจืด 2ขวด <280แคล> โภชนาการข้างขวดเขียนว่าน้ำตาล10กรัมผมอยากถามว่า คนเราสามารถกินน้ำตาลได้วันละไม่เกิน 24 กรัมใช่ไหมครับถ้ารวมอาหารอย่างอื่น ใน1วันก็เกิน24กรัมอยู่ดี มีวิธีไหนช่วยเผาผลาญน้ำตาลไหมครับ<ออกกำลังกายเบาๆทุกวัน>
สวัสดีค่ะโดยปกติแล้วในคนอายุน้อย ไม่มีโรคประจำตัวอะไร ไม่มีโรคเบาหวาน ไม่จำเป็นต้องทำการจำกัดปริมาณแป้งหรือน้ำตาลที่กินอย่างเคร่งครัด หรือคำนวณออกมาเป็นตัวเลขแนะนำการรับประทานอาหารที่สุกสะอาด ให้ครบ 5 หมู่ มีทั้ง แป้ง น้ำตาล และโปรตีน ไม่กินหนักไปที่ส่วนใดส่วนหนึ่ง และกินผักผลไม้ร่วมด้วย ควรงดการรับประทานอาหารที่หวานจัด หากมีความกังวลเกี่ยวกับอาหารหวาน และควรออกกำลังกายอย่างสม่ำเสมอ 3-4 ครั้งต่อสัปดาห์ ครั้งละ 30-45 นาทีแต่หากมีปัญหาเรื่องเบาหวาน หรือน้ำหนักเกิน และไม่สามารถควบคุมน้ำหนักได้ สามารถปรึกษาแพทย์ที่ดูแลโดยตรงเพื่อส่งพบนักโภชนาการที่สามารถให้คำแนะนำเกี่ยวกับการนับส่วนของอาหารแต่ละชนิดได้ต่อไป